Fasa gidan yari a Agodi
Fasa gidan yari na Agodi dai wani hari ne da aka kai a gidan yarin Agodi mafi ƙarancin tsaro da ke Ibadan babban birnin jihar Oyo a Najeriya, inda wasu masu aikata laifuka suka kai hari. An bayyana cewa; kimanin fursunoni takwas ne suka mutu a yunƙurin tserewa, da wasu goma sha takwas da suka jikkata.

Lamarin 
An ruwaito lamarin da ya faru ne a ranar 11 ga watan Satumba, 2007. Wasu gungun masu laifin ne suka shirya hakan, waɗanda aka yankewa hukuncin ɗaurin rai da rai don yunƙurin tserewa daga gidan yarin. Labarin ya fara ne sa’ad da mai kula da kurkukun da ke bakin aiki ya so ya baiwa fursunonin karin kumallo. Nan take aka buɗe kofar suka fice daga cikin dakin da karfi da yaji, inda suka lakaɗawa jami'in duka da ƙoƙarin sakin wasu fursunoni daga cikin dakunan su. Jami’an ƴan sanda sun isa wurin domin daƙile fasa gidan yarin wanda hakan ya haifar da arangama tsakanin fursunonin da ƴan sandan. Hakan ya yi sanadiyar mutuwar fursunoni takwas tare da jikkata wasu goma sha takwas. Yunƙurin tserewar ya ci tura, sakamakon babu wani fursuna da ya iya samun damar tserewa daga gidan yarin.

Mauren Omeli, babban jami’in gidan yarin na jihar Oyo wanda ya tabbatar da harin ya yi ikirarin cewa fursunonin sun yi yunƙurin tserewa ne saboda fargabar rashin isassun kulawar lafiya.

Duba kuma 

 Jerin Fasa gidajen yari a Najeriya

Manazarta

2007 Kashe-kashe a Najeriya
Yunƙurin Fasa gidan yari a Najeriya
Ibadan